Diari Oficial de la Generalitat Valenciana


Sumari del DOGV 7384, del 20-10-2014 (2014/9466)

RESOLUCIÓ de 16 d'octubre del 2014, del director general de la Joventut i de l'Institut Valencià de la Joventut. Generalitat Jove, per la qual es procedix a la concessió de les ajudes convocades a l'empara de l'orde 7/2014, de 5 de maig, de la Conselleria de Benestar Social, per la qual es va convocar concurs públic per a la concessió d'ajudes a associacions juvenils i entitats prestadores de servicis a la joventut titulars d'escoles oficials d'animació juvenil, reconegudes i homologades per la Generalitat, per a l'any 2014, per al desenvolupament de les seues programacions anuals educatives durant l'esmentat any, i se n'aproven les bases reguladores.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7384

Data del DOGV
:   20-10-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9466


Data del document
:   16-10-2014

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 d'octubre del 2014, del director general de la Joventut i de l'Institut Valencià de la Joventut. Generalitat Jove, per la qual es procedix a la concessió de les ajudes convocades a l'empara de l'orde 7/2014, de 5 de maig, de la Conselleria de Benestar Social, per la qual es va convocar concurs públic per a la concessió d'ajudes a associacions juvenils i entitats prestadores de servicis a la joventut titulars d'escoles oficials d'animació juvenil, reconegudes i homologades per la Generalitat, per a l'any 2014, per al desenvolupament de les seues programacions anuals educatives durant l'esmentat any, i se n'aproven les bases reguladores. [2014/9466]  
I. Per l'Orde 7/2014, de 5 de maig, de la Conselleria de Benestar Social, publicada en el Diari Oficial de la Comunitat Valenciana número 7277, de 20 de maig de 2014, es va convocar el concurs públic per a la concessió d'ajudes a associacions juvenils i entitats prestadores de servicis a la joventut titulars d'escoles oficials d'animació juvenil, reconegudes i homologades per la Generalitat, per a l'any 2014, per al desenvolupament de les seues programacions anuals d'activitats educatives durant l'esmentat any.  
II. De conformitat amb el que establix la base sexta de la referida orde de convocatòria, la comissió avaluadora va procedir a l'estudi i la baremació de les solicituds presentades, i posteriorment a l'elevació de la corresponent proposta al director general de la Joventut i de l'IVAJ. GVA JOVE, en compliment del que disposa la base susdita.  
  
D'acord amb esta proposta, fent ús de les facultats que m'atribuïxen la base octava i la disposició final primera de l'orde 7/2014, de 5 de maig, de la Conselleria de Benestar Social, en relació amb l'article 10 de la Llei 18/2010, de 30 de desembre, de la Generalitat, de Joventut de la Comunitat Valencian, resolc:   
  
Primer  
Concedir, a les entitats que s'indiquen en l'annex I, les quantitats allí expressades, a càrrec de la línia de subvenció ES000025 del pressupost de l'Institut Valencià de la Joventut. Generalitat Jove per al 2014, en concepte d'ajuda per al desenvolupament de les seues programacions anuals d'activitats educatives durant l'esmentat any.  
  
Segon  
En virtut del que disposa la base novena de l'orde 7/2014, de 5 de maig, de la Conselleria de Benestar Social, el pagament d'estes ajudes s'efectuarà en una sola vegada, amb justificació prèvia de la seua ocupació, per a la qual cosa les entitats beneficiàries d'estes ajudes hauran de presentar la documentació següent:  
a) Memòria justificativa de les activitats realitzades objecte de subvenció.  
b) Factures originals i còpies per a ser confrontades per la unitat de registre de l'òrgan competent, corresponents als gastos corrents derivats de les activitats subvencionades i per l'import total de la subvenció concedida. Les dites factures hauran de complir amb els requisits que establix la normativa vigent.  
c) Les factures corresponents als gastos periòdics derivats del funcionament de les instalacions on s'han exercit les activitats objecte de subvenció no podran superar el 15 per cent de l'import total de la subvenció concedida.  
d) Detall dels gastos de personal (nòmines, minutes) que haja treballat directament en les activitats formatives subvencionades, junt amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària.  
e) Certificat del tresorer de l'associació o entitat titular de l'escola que es faça constar que l'import de la subvenció està registrat com a ingrés previst dins de la comptabilitat per a l'any 2014, amb el vistiplau del representant legal de l'associació o entitat titular de l'escola.  
f) Certificat del tresorer de l'associació o entitat titular de l'escola (per a la justificació de subvencions) en què s'indiquen les factures presentades, amb indicació del número d'orde, data, concepte, nom i CIF del proveïdor i import facturat, així com els documents presentats acreditatius dels gastos efectuats en matèria de personal, especificant, si és el cas, el número d'orde, el nom i DNI del perceptor, el concepte i períodes liquidats i els seus respectius imports, amb el vistiplau del representant legal de l'associació o entitat titular de l'escola. En la dita certificació es declararà expressament que la documentació justificativa aportada no ha sigut utilitzada per a justificar cap altra subvenció concedida pel mateix concepte.  
El termini de justificació d'estes ajudes serà el comprés entre l'endemà d'aquell en què tinga lloc la notificació de la resolució de concessió de l'ajuda i el dia 14 d'octubre de 2014, ambdós inclusivament. Si el termini comprés entre l'endemà del dia en què tinga lloc la notificació de la resolució de concessió i el dia 14 d'octubre de 2014 fóra inferior a 10 dies hàbils, la data final del termini es prorrogarà automàticament fins al dia en què es complisquen 10 dies hàbils, comptats des de l'endemà de la notificació de la resolució de concessió.  
  
Contra esta resolució, que posa fi a la via administrativa, es podrà interposar potestativament un recurs de reposició davant del director general de la Joventut i de l'IVAJ. GVA JOVE en el termini d'un mes comptat des de l'endemà de la seua notificació, o bé, directament, un recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà a la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es crega oportuna.  
  
  
València, 16 d'octubre de 2014.- El director general de la Joventut y de l'IVAJ. GVA JOVE: Marcos Sanchis Fernández.